ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԸ ՇՆՈՐՀԱՎՈՐԵԼ Է ՈՒՍԱՆՈՂՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Նոյեմբերի 17-ը Ուսանողության միջազգային օրն է: Տոնի առթիվ ջերմորեն շնորհավորում եմ Հայաստանի և արտերկրի ուսումնական հաստատություններում սովորող մեր բոլոր հայրենակիցներին:

Սիրելի՛ ուսանողներ, անգնահատելի է ձեր դերակատարությունը քաղաքացիական հասարակության զարգացման և պետական արդյունավետ համակարգի կայացման գործում: Դուք եք մեր երկրի ապագան կերտողները, ուստի մաղթում եմ, որ կարևորեք գիտելիքն ու որակյալ կրթությունը, դառնաք բանիմաց մասնագետներ, մեր պետության համար պիտանի քաղաքացիներ: Քանի որ ուժեղ ու կայացած է այն պետությունը, որն ունի կիրթ ու զարգացած հասարակություն, մտավոր հզոր ներուժ:

Առանձնահատուկ շնորհավորում եմ Արտաշատ միավորված համայնքի բոլոր ուսանողներին, մաղթում եմ քաջառողջություն, ամենայն բարիք, հաջող ուսումնառություն: Եղե՛ք նպատակասլաց և գրանցեք կայուն ձեռքբերումներ կրթության բնագավառում: